Վասիլիկի Կալոգերա

Վասիլիկի «Վիկի» Կալոգերա (հունարեն՝ Βασιλική «Βίκυ» Καλογερά, անգլ.՝ Vassiliki «Vicky» Kalogera, 1975, Սերես, Հունաստան), հույն և ամերիկացի գիտնական-աստղաֆիզիկոս, աստղաֆիզիկական կոմպակտ օբյեկտների (սպիտակ թզուկ, նեյտրոնային աստղ, սև խոռոչ) ուսումնասիրման ոլորտում աշխարհի առաջատար փորձագետներից մեկը։  Առանցքային դերակատարություն է ունեցել Ալբերտ Այնշտայնի կողմից կանխատեսված գրավիտացիոն ալիքների բացահայտման գործում։
Հյուսիսարևմտյան համալսարանի (NU) Վայնբերգի անվան արվեստի և գիտության քոլեջի ֆիզիկայի և աստղաֆիզիկայի ամբիոնի վարիչի տեղակալ և պրոֆեսոր, Հյուսիսարևմտյան համալսարանին կից աստղաֆիզիկայի միջդիսցիպլինար հետազոտությունների կենտրոնի (CIERA) համահիմնադիր և տնօրեն, ինչպես նաև  գրավիտացիոն ալիքների որոնմամբ զբաղվող LIGO միջազգային գիտական միության առաջատար անդամ,  Մեծ հետազոտության աստղադիտակի (LSST) տնօրենների խորհրդի անդամ։
2008 թվականին «Astronomy» ամսագիրը Կալոգերայի անունն ընդգրկել է «Աստղագիտության ոլորտի լավագույն տասնյակում»։ Բազմաթիվ գիտական պարգևների դափնեկիր է։ Ունի 91-ին հավասարազոր H-գործակից և գիտական հոդվածները մեջբերվել են ավելի քան 28 600 անգամ։


== Կենսագրություն ==
Վասիլիկի Կալոգերան ծնվել է 1971 թվականին Սերես քաղաքում (Կենտրոնական Մակեդոնիա, Հունաստան)։ 1992 թվականին ավարտել է Սալոնիկի Արիստոտելի համալսարանը՝ ստանալով ֆիզիկայի բնագավառի բակալավրի աստիճան։ 1997 թվականին աստղաֆիզիկայի բնագավառի գիտության դոկտորի աստիճան է ստացել Ուրբանա-Շամպեյնի Իլինոյսի համալսարանից։ Հետդոկտորական գիտական հետազոտությունը շարունակել է Հարվարդ-Սմիթսոնյան աստղաֆիզիկայի կենտրոնում։
2001 թվականից աշխատում է Հյուսիսարևմտյան համալսարանի (NU) Վայնբերգ քոլեջի ֆիզիկայի և աստղագիտության ֆակուլտետում՝ հաջորդաբար զբաղեցնելով ասիստենտի (2001-2005), դոցենտի (2005-2009), պրոֆեսորի (2009 թվականից)  և ամբիոնի վարիչի տեղակալի (2015  թվականից) պաշտոններ, ինչպես նաև Հյուսիսարևմտյան համալսարանին կից աստղաֆիզիկայի միջդիսցիպլինար հետազոտությունների կենտրոնի (CIERA)  տնօրենի պաշտոնը (2012 թվականից, 2009-2012 թվականներին՝ համատնօրեն)։
Կալոգերայի հետազոտությունները ֆինանսավորվում են Ազգային գիտական հիմնադրամի,  ՆԱՍԱ-ի, ինչպես նաև Հյուսիսարևմտյան համալսարանի կողմից։
Բազմաթիվ գիտական հրապարակումների հեղինակ է։


== Անդամակցություն ==
Ամերիկյան աստղագիտական ընկերության անդամ
Ամերիկյան ֆիզիկական միություն անդամ


== Պարգևներ, մրցանակներ ==
2002 թ. -  Էննի Կեննոնի անվան աստղաֆիզիկայի մրցանակ[
2002 թ. -  Գիտության և ճարտարագիտության ոլորտում Դեյվիդ և Լյուսիլ Պակարդովների կրթաթոշակ
2004 թ. -  Կոտրելի կրթաթոշակ՝ աստղագիտության բնագավառում
Ազգային գիտական հիմնադրամի CAREER մրցանակ՝ աստղաֆիզիկայի բնագավառում
2008 թ. -  Մարի Գյոպերտ-Մայերի անվան մրցանակ
2012 թ. -  Սիմոնսի կրթաթոշակ`տեսական ֆիզիկայի բնագավառում
2016 թ. -  Հանս Բետի անվան մրցանակ
2017 թ. -  Մարտին Է և Գերտրուդ Ջ. Վալդերովի անվան մրցանակ առաջադեմ գիտական հետազոտությունների համար
2018 թ. -  Դենի Հայնեմանի անվան մրցանակ՝ աստղաֆիզիկայի բնագավառում


== Ընտրված հրատարակություններ ==
D. W. Kim, G. Fabbiano, V. Kalogera, et al., Probing the Low-Luminosity X-Ray Luminosity Function in Normal Elliptical Galaxies, Astrophysical Journal 652, 1090 (2006).
Eccentricities of Double Neutron Star Binaries, Astrophysical Journal 652, 540 (2006).
M. Freitag, P. Amaro-Seoane, and V. Kalogera, Stellar Remnants in Galactic Nuclei: Mass Segregation, Astrophysical Journal 649, 91 (2006)
J. Sepinsky, V. Kalogera, and K. Belczynski, Are Supernova Kicks Responsible for X-ray Binary Ejection from Young Clusters?, Astrophysical Journal 621, L37 (2005).
B. Willems, V. Kalogera, and M. Henninger, Pulsar Kicks and Spin Tilts in the Close Double Neutron Stars PSR J0737-3039, PSR B1534+12, and PSR B1913+16, Astrophysical Journal 616, 414 (2004).
V. Kalogera, et al., The Cosmic Coalescence Rate for Double Neutron Star Binaries, Astrophys. J. Lett. 601, Issue 2, L179 (2004).
V. Kalogera, M. Henninger, N. Ivanova, and A. R. King, An Observational Diagnostic for Ultraluminous X-Ray Sources, Astrophys. J. Lett. 603, Issue 1, L41 (2004).


== Ծանոթագրություններ ==